1961-2008 m. Lenkijos gyventojų skaičiaus kitimas. Gyventojų skaičius pateikiamas tūkstančiais.
Pagal Lenkijos Centrinės statitikos tarnybos (GUS) duomenis **Lenkijos gyventojų** skaičius 2011 m. pabaigoje buvo 38 538 447, o šalies gyventojų tankumas 123 gyv./km². 61.5% lenkų gyvena miestuose. Lenkija yra 33 pasaulio šalis pagal gyventojų skaičių (9-ta Europoje, Lenkijoje gyvena 5,4% Europos gyventojų). Bendras Lenkijos gyventojų skaičius beveik nesikeičia (gyventojų skaičiaus augimas buvo 0,08%).

Vidutinė gyvenimo trukmė: *vyrų:* 70,5 m. *moterų:* 78,9 m. Gyventojai Lenkijos teritorijoje pasiskirstę netolygiai.

Kaip ir daugelis išsivysčiusių šalių Lenkija sensta. 1950 m. amžiaus mediana buvo 25,8 m.: pusė Lenkijos gyventojų buvo jaunesni, o pusė vyresni. Dabar šis rodiklis yra 38,2 m. o jei išsilaikys dabartinės tendencijos 2050 m. amžiaus mediana bus 51 metai. Gyventojams senstant XX a. paskutiniajame dešimtmetyje ėmė mažėti gyventojų skaičius, daugiausia dėl nedidelio gimstamumo ir emigracijos, nors šios tendencijos ima keistis. Vidutinis vaikų skaičius šeimose (1,31, sumažėjęs nuo 2 1990 m.) yra vienas mažiausių Centrinėje Europoje, tačiau pastaruoju metu ėmė vėl augti.

Istorija
--------

Šalies gyventojų tankumo žemėlapis tarpukaryje
Lenkijos gyventojų skaičius 1900-2010
Dabartinė Lenkijos gyventojų struktūra pradėjo formuotis po Antrojo pasaulinio karo. Pokaryje sovietų ir Lenkijos vyriausybių sprendimu vyko kelios didelės priverstinio gyventojų perkėlimo bangos - lenkų tautybės gyventojų perkėlimas iš prieškarinės Lenkijos rytinių teritorijų, dabar tapusių Lietuvos, Baltarusijos ir Ukrainos dalimi (1944-1946 m.), ukrainiečių perkėlimas iš Lenkijos į Ukrainą (1944-1946 m.), vokiečių iškėlimas iš Lenkijos į Vokietiją (1945-1950 m.).

Dėl gyventojų perkėlimų po Antrojo pasaulinio karo Lenkija yra žymiai homogeniškesnė nei prieš karą ir yra viena iš etniškai vientisiausių Europos valstybių. 96,7% gyventojų yra lenkai. Tai nulėmė vokiečių iškraustymas iš vakarinių teritorijų ir dalies rytinių teritorijų praradimas. Be to, Holokausto metu buvo sunaikinti beveik visi Lenkijos žydai.

Statistika
----------

**Struktūra pagal amžių:**

* *0-14 m.:* 15 %
* *15-64 m.:* 71,6 %
* *65 m. ir daugiau:* 13,4 % (2009 m. apsk.)

**Metinis populiacijos prieaugis:** -0,047 % (2009 m. apsk.)

**Gimstamumas:** 10,04 gimimų/1000 gyv. per metus (2009 m. apsk.)

**Mirtingumas:** 9,99 mirčių/1000 gyv. per metus (2008 m. apsk.)

**Migracija** (per metus imigravusių į šalį ir emigravusių iš šalies žmonių skirtumas): - 0,47 migrantų/1000 gyv. (2009 m. apsk.)

**Kūdikių mirtingumas per pirmuosius gyvenimo metus:** 6,8 mirusiųjų/1000 gimimų (2009 apsk.)

**Vyresnių nei 15 metų žmonių raštingumas:**

* *bendras:* 99,8 %
* *vyrų:* 99,8 %
* *moterų:* 99,7 % (2003 m. apsk.)

Nuorodos
--------

1. ↑  „Ludność w gminach według stanu w dniu 31.12.2011 r. - bilans opracowany w oparciu o wyniki NSP 2011". *Stat.gov.pl*. Nuoroda tikrinta 2017-08-31.
2. ↑  „Poland: Aging and the Economy". *Worldbank.org*. Nuoroda tikrinta 2017-08-31.
3. ↑  „Poland Total fertility rate". *Indexmundi.com*. Nuoroda tikrinta 2015-06-20.
4. ↑  „Russia experiences baby boom". *Euromonitor.typepad.com*. Suarchyvuotas originalas 2015-01-06. Nuoroda tikrinta 2017-08-31.

* Lenkijos gyventojų surašymai

Šaltiniai
---------

* CIA Factbook Archyvuota kopija 2019-08-18 iš Wayback Machine projekto.

v • a • r **Europos gyventojai** 

Airija |
Albanija |
Andora |
Armėnija |
Austrija |
Azerbaidžanas |
Baltarusija |
Belgija |
Bosnija ir Hercegovina |
Bulgarija |
Čekija |
Danija |
Estija |
Graikija |
Gruzija |
Islandija |
Ispanija |
Italija |
Jungtinė Karalystė |
Juodkalnija |
Kazachija |
Kosovas |
Kroatija |
Latvija |
Lenkija |
Lichtenšteinas |
Lietuva |
Liuksemburgas |
Makedonija |
Malta |
Moldavija |
Monakas |
Norvegija |
Nyderlandai |
Portugalija |
Prancūzija |
Rumunija |
Rusija |
San Marinas |
Serbija |
Slovakija |
Slovėnija |
Suomija |
Švedija |
Šveicarija |
Turkija |
Ukraina |
Vatikanas |
Vengrija |
Vokietija